open-index/open-wikipedia-markdown huggingface dataset:
Ամանորյա հրավառություն Սիդնեյում

**Ամանորյա հրավառություն Սիդնեյում**,  ամենամյա տոնական միջոցառում, որը անցկացվում է Նոր տարվա նախօրեին ավստրալիական Սիդնեյում։

Գալիք Նոր տարվա տոնակատարությունը սկսվում է ավստրալիական ժամանակով 20։ 30 և ավարտվում՝ 0:30։

Հիմնական տեսարաններն են երկու հրագործական ներկայացում Հարբոր բրիջ կամրջից մինչև Պորտ-Ջեկսոն ծովածոց։ Առաջին ամանորյա հրավառությունը կոչվում է ընտանեկան և սկսվում է 21:00, հրավառության երկրորդ՝ կեսգիշերային համազարկը, որը հեռարձակվում է զանգվածային լրատվամիջոցների կողմից ամբողջ երկրում, լուսավորում է գիշերային Սիդնեյը Նոր տարվա գալուստով։

## Պատմություն
1976-ին Սիդնեյի քաղաքային կոմիտեն որոշել է 1956 թվականից անցկացվող*Waratah Festival* փառատոնի հիման վրա վերստեղծել նորը՝ ։ Ծրագրային կոմիտեի առաջին նիստում որոշվել է այս նոր փառատոնի մեկնարկը տալ Ամանորի նախօրեին տոնական հրավառությամբ։

Սթիվեն Հոլը՝ 1977-1994 թվականների հրավառության գործադիր տնօրենը, ստանձնել է այս տոնական միջոցառման կազմակերպումը։ Հարբոր բրիջ կամուրջը ընտրվել է որպես հրավառության հարթակ՝ 1983 թվականին Նյու-Յորքի Բրուքլինի կամրջի վրա նրա 100-ամյակի առթիվ հրավառության տպավորության ներքո։

Հրարվեստագետ Սիդ Հովարդը ապահովել է Սիդնեյի նավահանգստում հրավառություն անցկացնելու տեխնիկական մասը։ Առաջին տոնական հրավառությունը տեղի է ունեցել 1986 թվականին՝ Թագավորական ավստրալիական նավատորմի 75-ամյակի տոնակատարության ժամանակ։ Ամանորի նախօրեին Հարբոր բրիջում հրավառությունը անցկացվում է 1996 թվականից։ Սիդնեյի ամանորյա հրավառությունը Ամանորի գիշերը առաջին զանգվածային հրատեխնիկական ներկայացումն է և անպայման հայտնվում է Նոր տարվա միջազգային ժամանակագրության մեջ։


File:Sydney Fireworks 2005.jpg|2004—2005
File:New Year's Eve in Sydney 2007-8.jpg|2007—2008
File:Sydney new years 2008-9.JPG|2008—2009
|2012—2013
File:Sydney New Years Eve celebrations 2018 (rainbow fireworks).jpg|2018—2019


## Ծանոթագրություններ

## Արտաքին հղումներ
* Sydney Harbour — New Year’s Eve Fireworks
* Sydney’s New Year’s Eve celebrations 'will be the best so far' (2018/19)
* Ամանորյա հրավառությունը Սիդնեյում
* Ամանորյա հրավառություն Սիդնեյում

Կատեգորիա:1996 հիմնադրումներ Ավստրալիայում
Կատեգորիա:Ավանդույթներ
Կատեգորիա:Հրավառություն
Ախալցխայի գավառ

**Ախալցխայի գավառ**, վարչաքաղաքական միավոր Ռուսական կայսրության կազմում։ Ձևավորվել է 1867 թվականին՝ Թիֆլիսի նահանգի կազմում։ Գավառի կենտրոնը Ախալցխա քաղաքն էր։

Ախալցխայի գավառը հյուսիս-արևելքից սահմանակցում էր Գորիի, հարավ-արևելքից՝ Ախալքալաքի գավառներին։ Հյուսիսում և հյուսիս-արևմուտքում Քութայիսի նահանգն էր, իսկ հարավում և հարավ-արևմուտքում Օսմանյան կայսրության սահմանը (1878 թվականից՝ Կարսի մարզ)։ Միակ գավառն էր, որ հայկական համարվում էր մասնակի, և որի նկատմամբ Հայաստանի Հանրապետությունը երբեք պահանջ չէր ներկայացրել։

Ներառում էր հիմնականում ժամանակակից Սամցխե-Ջավախեթի մարզի հյուսիս-արևմուտքը (Ադիգեն, Ախալցխա)։

## Անվանում
«Ախալցխա» անվանումը ծագումնաբանական առումով հասնում է 12-րդ դար։ Վրացերենից հայերեն թարգմանվում է որպես «նոր ամրոց» (, *ախալի*՝ նոր, , *ցիխե*՝ ամրոց)։ Մինչ այդ նույն տեղում էր գտնվում Լոմսիա ամրոցը։

## Պատմություն
Ախալցխայի գավառը կազմվել է 1840 թվականին՝ Վրացա-Իմերեթական նահանգի կազմում։ Նախկինում այն ամբողջությամբ մտել է Իմերեթի թագավորության կազմ։ Ռուսական կայսրությանը միացել էր 1828-29 թվականների ռուս-թուրքական պատերազմի արդյունքում, և մնացել դրա կազմում մոտ իննսուն տարի։

Ռուսական տիրապետության առաջին հինգ տասնամյակների ընթացքում տեղի են ունենում վարչատարածքային մի քանի փոփոխություններ։ Կովկասում ստեղծված Վրացա-Իմերեթական նահանգը 1846 թվականին կիսվում է Թիֆլիսի (1846-1918) և Քութայիսի (1846-1918) նահանգները։ Ախալցխայի գավառը կիսվում է Աբասթումանի և Խերթվիսի շրջանների՝ Քութայիսի նահանգի կազմում։ 1867 թվականին Ախալցխան վերադարձվում է Թիֆլիսի նահանգ։

1918-1920 թվականներին Ախալցխայի գավառը մտել է Վրաստանի դեմոկրատական հանրապետության մեջ, իսկ խորհրդայնացումից հետո՝ Կարսի պայմանագրով, այն պաշտոնապես տրվել է Վրացական ԽՍՀ-ին։

## Բնակչություն
1897 թվականի մարդահամարի տվյալներով գավառի բնակչությունը 68,837 մարդ էր, որի ավելի քան 1/3-ը թուրքեր էին (24137 մարդ), և գրեթե հավասար քանակությամբ, հայեր (15144 մարդ) թաթարներ (12370 մարդ), վրացիներ (12211 մարդ) և այլ ազգեր։ Ախալցխա քաղաքի բնակչությունը 1897 թվականին 15357 մարդ էր, որից 9035-ը հայեր էին, 3576-ը՝ վրացիներ, 1580-ը՝ ռուսներ։

1921 թվականին Ախալցխայի գավառը վերջնականապես անցնում է Խորհրդային Վրաստանին, որոնց վրա հետագայում առաջանում են Ախալցխայի և Ադիգենի շրջանները։

## Վարչական բաժանում
1913 թվականին գավառը բաժանված էր 9 գյուղական համայնքի՝

* Ադիգենի
* Ախալցխայի
* Ածղուրի
* Իդումալայի
* Լեպիսի
* Վալեի
* Վարհանի
* Ուդեի
* Ուրավելի

## Տես նաև
* Ախալցխայի շրջան
* Արևելյան Հայաստանը Ռուսական կայսրության կազմում

## Ծանոթագրություններ

Կատեգորիա:Թիֆլիսի նահանգի գավառներ
Արմեն Մելիքբեկյան

**Արմեն Խաչատուրի Մելիքբեկյան** (), լրագրող, գրաքննադատ, բանասիրական գիտությունների թեկնածու, 2019 թվականի դեկտեմբերի 23-ին ընտրվել է Հայաստանի ֆուտբոլի ֆեդերացիայի նախագահ։

## Կենսագրություն
Արմեն Մելիքբեկյանը ծնվել է Երևանում 1980 թվականի մայիսի 10-ին։ 1997-2002 թվականներին սովորել է Երևանի Վալերի Բրյուսովի անվան պետական լեզվահասարակագիտական համալսարանում, որից հետո՝ 2002-2005 թվականներին ուսումը շարունակել է նույն համալսարանի ասպիրանտուրայում։ Ասպիրանտուրան ավարտելուց հետո մինչև 2010 թվականը արտասահմանյան գրականություն է դասավանդել Երևանի Վալերի Բրյուսովի անվան պետական լեզվահասարակագիտական համալսարանում։

1999-2000 թվականներին եղել է Հայաստանի հանրային հեռուստաընկերության «Սպորտ» ստուդիայի թղթակից, 2001-2002 թվականներին՝ «Dailyfootball.com» կայքէջի խմբագիր, այնուհետև՝ 2001-2002 թվականներին եղել է «Footballtoday.ru» կայքէջի գլխավոր խմբագիր։ Հայաստանի հանրային հեռուստաընկերությունում մարզական մեկնաբան և վերլուծաբան է աշխատել 2003-2013 թվականներին։ Նույն պաշտոնը զբաղեցրել է «Արմենիա» հեռուստաընկերությունում՝ 2013-2016 թվականներին։ Եղել է tert.am կայքի համահիմնադիր և համակարգող։ 2005-2008 թվականներին զբաղեցրել է Հայաստանի ֆուտբոլի ֆեդերացիայի գործադիր տնօրենի տեղակալի պաշտոնը։

2019 թվականի դեկտեմբերի 23-ին ընտրվել է Հայաստանի ֆուտբոլի ֆեդերացիայի նախագահ։

2023 թվականի դեկտեմբերի 23-ին Մելիքբեկյանը վերընտրվել է նույն պաշտոնում։

## Ծանոթագրություններ

## Արտաքին հղումներ
* Արմեն Մելիքբեկյանի լուսանկարը sport.news.am

Կատեգորիա:Հայաստանի ֆուտբոլի ֆեդերացիայի նախագահներ
Կատեգորիա:Բանասիրական գիտությունների թեկնածուներ
Կատեգորիա:Հայ լրագրողներ
Կատեգորիա:Հայ գրաքննադատներ
Լյուդովիկ Օրբան

**Լյուդովիկ Օրբան** (, ), ռումինիացի ինժեներ և քաղաքական գործիչ, 2017 թվականի հունիսից Ազգային ազատական կուսակցության նախագահ։

2019 թվականի նոյեմբերի 4-ից վարչապետ։

## Կենսագրություն
Լյուդովիկ Օրբանը ծնվել է 1963 թվականի մայիսի 25-ին Բրաշով քաղաքում։

1988 թվականին Օրբանը ավարտեց Բրաշովսկի մեքենաշինության ֆակուլտետը, 1993 թվականին սովորել է քաղաքագիտություն՝ Քաղաքական հետազոտությունների և պետական կառավարման ազգային համալսարանում։

2004 թվականի հուլիսից մինչև 2007 թվականի ապրիլ՝ Բուխարեստի փոխքաղաքապետ։

2007 թվականի ապրիլից մինչև 2008 թվականի դեկտեմբերը, նա զբաղեցնում էր տրանսպորտի նախարար պաշտոնը։

2008 թվականից մինչև 2016 թվականը Պատգամավորների պալատի անդամ։

## Անձնական կյանք
Ամուսնացած է և ունի որդի։

Նա նախկին Եվրահանձնակատար Լեոնարդ Օրբանի եղբայրն է։

## Ծանոթագրություններ

## Արտաքին հղումներ
* Официальный сайт 
* Профиль на сайте Палаты депутатов  

Կատեգորիա:Ռումինիայի քաղաքական գործիչներ
Կատեգորիա:Ռումինիայի վարչապետներ
Կատեգորիա:Ռումինացի ճարտարագետներ
Կատեգորիա:Ռումինիայի կառավարության անդամներ
Կատեգորիա:Պետության գործող ղեկավարներ
Կատեգորիա:Ռումինացի լրագրողներ
Միքայել Դանիելյան

**Միքայել Դանիելյան** (), հայ իրավապաշտպան, «Հայաստանի հելսինկյան կոմիտե» հասարակական կազմակերպության համահիմնադիր, «Հելսինկյան ասոցիացիա» հասարակական կազմակերպության հիմնադիր։

## Կենսագրություն
Միքայել Դանիելյանը ծնվել է 1959 թվականի փետրվարի 17-ին, Երևանում։ Ավարտել է Երևանի պոլիտեխնիկական ինստիտուտը, ստացել է տնտեսագետի որակավորում։

## Հասարակական գործունեություն
Միքայել Դանիելյանը 80-ականների վերջից զբաղվում էր իրավապաշտպանական գործունեությամբ։ 1991 թվականին «Էքսպրես Խրոնիկա» ռուսական իրավապաշտպանական հրատարակչությունում աշխատել է որպես թղթակից. հրատարակչությունն այդ ժամանակ ղեկավարում էր Ալեքսանդր Պոդրաբինեկը։ 1995 թվականին Դանիելյանը դարձել է Հայաստանի Հելսինկյան կոմիտեի հիմնադիրներից մեկը, բայց մյուս հիմնադիրների հետ տարաձայնությունների պատճառով 1996 թվականին լքել է այդ կազմակերպությունը և նույն թվականին ստեղծել Հելսինկյան ասոցիացիա կազմակերպությունը, որը ղեկավարել է մինչև իր մահը` 2016 թվականը։ Միքայել Դանիելյանը համարվում է Հայաստանի առավել հեղինակավոր իրավապաշտպաններից մեկը և մարդու իրավունքների իրավիճակի վերաբերյալ նրա զեկույցները հաճախ հիշատակվում էին օտարերկրյա առաքելությունների և միջազգային կազմակերպությունների պաշտոնական զեկույցներում։

2004 և 2008 թվականներին Միքայել Դանիելյանը հարձակման է ենթարկվել, որը, իրավապաշտպանական շարժման արտասահմանյան ներկայացուցիչների կողմից միանշանակ գնահատվել է որպես բռնաճնշում հետխորհրդային երկրներում քաղաքացիական հասարակության այլախոհ առաջնորդների դեմ։

## Նրա գործունեության քննադատություն
2023 թվականին Միքայել Դանիելյանի նախկին երկարամյա գործընկեր Ավետիք Իշխանյանը նրա վերաբերյալ քննադատական հոդվածով է հանդես եկել։ Ա․Իշխանյանը Միքայել Դանիելյանին ներկայացնում է ոչ թե որպես իրավապաշտպան, այլ դրամաշնորհների դիմաց Հայաստանի և Արցախի Հանրապետության շահերի դեմ գործունեություն իրականացնող գործիչ։ Իր հոդվածում Ա․ Իշխանյանը մի քանի օրինակներ է բերում և ներկայացնում, որ Միքայել Դանիելյանը համագործակցել է Ադրբեջանի ներկայացուցիչների հետ ընդդեմ Հայաստանի, իրականացրել է այսպես կոչված «Խոջալուի արյունահեղության» համար հայկական կողմին ցեղասպանություն իրականացնելու մեջ մեղադրելու աշխատանքներ, օտարերկրյա գործիչներին է փոխանցել հայ զինծառայողների մասին տեղեկություններ, Արցախի Հանրապետությունը բազմիցս ներկայացրել է որպես Ադրբեջանի Հանրապետության մաս։

## Մրցանակներ
1998 թվականին Հելսինկյան ասոցիացիան արժանացել է ԱՄՆ կառավարության և ԵՄ-ի «Ժողովրդավարություն և քաղաքացիական հասարակություն» համատեղ մրցանակի։ 2008 թվականին Միքայել Դանիելյանը դարձել է Հայաստանում ԱՄՆ դեսպանության կողմից հիմնադրված Ազատության մրցանակի առաջին դափնեկիրը, այդ թվում՝ Հայաստանում 2008 թվականի նախագահական ընտրություններից հետո բողոքի ցույցերի ընթացքում քաղաքացիների քաղաքացիական իրավունքների պաշտպանության գործում ունեցած ներդրման համար։

## Մահ
Միքայել Դանիելյանը մահացել է 2016 թվականի օգոստոսի 24-ին, սրտի կաթվածից։

## Նշումներ

## Ծանոթագրություններ

## Արտաքին հղումներ
* Human Rights Houses pay tribute to Mikael Danielyan
* Understanding Post-Soviet Transition — Corruption, Collusion and Clientelism Christoph H. Stefes.

Կատեգորիա:Հայ իրավապաշտպաններ
Կատեգորիա:ՀՊՃՀ շրջանավարտներ
Կատեգորիա:Սրտի կաթվածից մահացածներ
Աբդիի արկածները

**Աբդիի արկածները** (), ամերիկացի երգչուհի, երգերի հեղինակ, երաժշտական պրոդյուսեր, պարուհի, գրող, դերասանուհի, կինոռեժիսոր, սցենարիստ, գործարար և մարդասեր Մադոննայի երեխաների համար գրված չորրորդ գիրքը։

«Աբդիի արկածները» հանրահայտ էկզոտիկ հեքիաթի գործողությունները կատարվում են Մերձավոր Արևելքում։

## Սյուժե

Աբդին փոքրիկ ոսկերիչ-տղա է, որին հանձնարարում են տանել թագուհուն թանկարժեք մանյակը, որը պատրաստել է իր ուսուցիչ Էլին։ Ճանապարհին Աբդիին կողոպտում են և նա գալիս է արքայի մոտ օձի հետ, որը դնում են վզնոցի փոխարեն։ Արքան հրամայում է տղային բանտ նետել։ Այնտեղ նրան հաջողվում է ընկերանալ օձի հետ։ Իր ուսուցիչ Էլիի և կախարդանքի օգնությամբ տղային հաջողվում է դուրս գալ բանտից և հաջողության հասնել իր առաջադրանքի հետ։

## Նկարազարդումներ
Գիրքը նկարազարդել են ռուս նկարիչներ` Անդրեյ և Օլգա Դուգիներ ամուսինները, որոնք 1992 թվականին արտագաղթել են Շտուտգարտ, որտեղ էլ ապրում են մինչ այսօր։

## Թարգմանություն
Գիրքը հրապարակվել է 40 լեզվով, աշխարհի ավելի քան 110 երկրում։ Համաշխարհային պրեմիերան տեղի է ունեցել 2004 թվականի նոյեմբերի 8-ին, նոյեմերի 14-ին գիրքը հայտնվել է ռուսական գրախանութներում։ Գրքի ռուսերեն թարգմանությունը պատկանում է Լեոնիդ Յախինին։

## Աուդիոգիրք
2005 թվականին Մադոննայի հեղինակային ընթերցմամբ հինգ մանկական գրքերը նույնպես հասանելի դարձան CD-ի վրա աուդիոգրքի տեսքով *Madonna 5 Book: Madonna 5 Audio Books for Children* (лейбл *Callaway Audio*) անվանմամբ։

## Ծանոթագրություններ

Կատեգորիա:Գրքեր այբբենական կարգով
Կատեգորիա:Հեքիաթներ ըստ տարեթվի
Կատեգորիա:2004 գրքեր
Էմանուել Ունգարո

**Էմանուել Ունգարո** (, ), ֆրանսիացի դիզայներ, բարձր նորաձևության սեփական տան հիմնադիր։

## Կենսագրություն
Էմանուել Ունգարոն ծնվել է 1933 թվականի փետրվարի 13-ին Ֆրանսիայի հարավում՝ դերձակի ընտանիքում։ 1956 թվականից 6 տարի աշխատել է Քրիստոբալ Բալենսիագայի նորաձևության տանը։ 1965 թվականին իր ընկերուհի և գործվածքների նկարիչ Սոնյա Քնապի հետ բացել է իր սեփական արհեստանոցը և ստեղծել առաջին ինքնուրույն հավաքածուն։

Ունգարոյի հաճախորդներից են ֆրանսիացի դերասանուհիներ Անուկ Էմեն, Կատրին Դենյովը և Իզաբել Աջանին։ 1967 թվականին արհեստանոցը տեղափոխել են Մոնտեն պողոտա` Փարիզի փողոց, որտեղ կան բարձր նորաձևության բազմաթիվ սրահներ, ինչից անմիջապես հետո այն ձեռք է բերել միջազգային հեղինակություն։ Նորաձևության տան հաճախորդներից են դարձել Ժաքլին Քենեդին, Իրա ֆոն Ֆյուրստենբերգը։

## Տան վաճառք
1996 թվականին Ունգարոն վաճառել է իր ընկերության վերահսկիչ բաժնետոմսն իտալական «Salvatore Ferragamo» ընկերությանը։ 2005 թվականին Ունգարոյի ընկերությունը վաճառվել է 84 միլիոն ԱՄՆ դոլարով։ Պակիստանաբնակ ամերիկացի գործարար և վենչուրային կապիտալ Ասիմ Աբդուլլահը դարձել է ընկերության նոր սեփականատերը։

## Տես նաև
* Նորաձևություն

## Ծանոթագրություններ

## Արտաքին հղումներ
* Պաշտոնական կայք
* 
* Էմանուել Ունգարոն «Style.com» կայքում
* «Ungaro Couture»-ը «Style.com» կայքում

Կատեգորիա:Պատվո լեգեոնի շքանշանի ասպետներ
Կատեգորիա:Ֆրանսիացի դիզայներներ
Կատեգորիա:Ֆրանսիացի նորաձևության դիզայներներ
Ֆրանսիական համբույր (այլ կիրառումներ)

**Ֆրանսիական համբույր**, կարող է վերաբերել՝
* Ֆրանսիական համբույր՝ սիրային համբույրի տեսակ,
* Ֆրանսիական համբույր՝ ռեժիսոր Լոուրենս Կեզդանի ֆիլմերից։
Պանչո Կլաուս

[մինի|Ռիչարդ Ռեյսը Պանչո Կլաուսի սովորական տեսքով 2009 թվականին՝ [Հյուսթոն]]
**Պանչո Կլաուս** (), Սանտա Կլաուսի մեքսիկական տարբերակը, որը մասամբ տարածված է նաև ԱՄՆ-ում՝ հատկապես Տեխասում։ Երբեմն Պանչո Կլաուսը կոչվում է Սանտա Կլաուսի տեխ-մեքս տարբերակ։ 1970-ական թվականների քաղաքացիական իրավունքների համար լատինաամերիկյան շարժման շնորհիվ ի հայտ եկած Պանչո Կլաուսի կերպարը սերտորեն կապված է բարեգործության, նվիրատվության և անապահով երեխաների համար նախատեսված միջոցառումների հետ։

## Պատմություն և ավանդույթ
Հյուսթոնի համալսարանի ակադեմիկոս Լորենցո Կանոն կարծում է, որ Պանչո Կլաուսը առաջին անգամ հայտնվել է ԱՄՆ-ի սահմանից հյուսիս մեքսիկացի բնակիչների «իրենց համար տեղ և տարածություն ստեղծելու» ցանկության շնորհիվ։ 1970-ական թվականներին այն համընկնել է լատինամերիկյան այնպիսի տոների նկատմամբ հետաքրքրության աճի հետ, ինչպիսիք են Սինկո դե Մայոն և Մեքսիակայի անկախության օրը։

Ավանդույթի համաձայն՝ Պանչո Կլաուսը ժամանում Է հարավային բևեռից և համարվում է Սանտա Կլաուսի հարավային զարմիկը։ Ի տարբերություն ավելի ավանդական «բարեկամների»՝ Սանտա Կլաուսի կամ Ձմեռ պապի՝ Պանչո Կլաուսը կրում է սև կամ սև ալեխառն մազեր, մորուք, երբեմն բեղեր, գլխին դնում է սոմբրերո, իսկ կարմիր կապայի կամ մուշտակի փոխարեն օգտագործում է պոնչոյի կամ սարափեի թիկնոց։ Եղջերուների սահնակի փոխարեն Պանչո Կլաուսը ճանապարհորդում է էշերին լծված քառանիվ սայլով։ Սանտա Կլաուսից առավել հստակ տարբերելու համար արևմտյան Տեխասում Պանչո Կլաուսին անվանում են Պանչո Կլոս ()։

### Պրակտիկա և առավել հայտնի պատկերներ
Լաբոկայում (Տեխաս), որտեղ ավանդույթը կա 1971 թվականից, Պանչոն այցելում է դպրոցներ, եկեղեցիներ և սուպերմարկետներ։ Ամեն տարի՝ սուրբծննդյան տոներից առաջ կիրակի օրը, Ռոջերս պարկում մեծ բարեգործական տոն է կազմակերպվում, որի ժամանակ աղքատ երեխաներին սնունդ և նվերներ են բաժանում։ Վերջին 30 տարիների ընթացքում Լաբոկայի գլխվոր Պանչո Կլաուսն է եղել 70-ամյա Հուլիան Պերեզը։ Սան Անտոնիոյում Պանչո Կլաուսի դերը կատարում է Ռուդի Մարտինեսը, որը նույնպես այցելում է դպրոցներ, եկեղեցիներ, նվերներ և հնդկահավեր է տալիս հիսուն ընչազուրկ ընտանիքի։

Ամենահայտնի Պանչո Կլաուսներից մեկը՝ Ռիչարդ Ռեյսը, 1981 թվականից պահպանում է ավանդույթը Հյուսթոնում (Տեխաս)։ Ռեյսը կրում է ֆեդորա (գլխարկ) և ամեն տարի իր գործունեությանն օժանդակելու համար կորպորատիվ հովանավորներից հավաքում է 40 000 դոլար։ Ռեյսը և նրա կամավորների «բանակը» քաղաքի առավել աղքատ ընտանիքների երեխաների համար կազմակերպում են անվճար ուտելիքով և նվերներով սուրբծննդյան տոներ։ Ռեյսը և նրա թիմը տարեկան բաժանում են տասը հազար նվեր։ Տարվա ընթացքում նա ծրագրեր է իրականացնում ձերբակալված պատանիներին օգնելու համար՝ օգնելով նրանց վերադառնալ դպրոց, աշխատանք գտնել կամ նույնիսկ տուն։ 2018 թվականին Ռեյսը հոսպիտալացվել է առողջական խնդիրների պատճառով, բայց խոստացել է վերականգնվել և կրկին մասնակցել ամենամյա միջոցառմանը։

## Ծանոթագրություններ

Կատեգորիա:Մեքսիկայի մշակույթ
Ախալքալաքի գավառ

**Ախալքալաքի գավառ**, վարչաքաղաքական միավոր Ռուսական կայսրության կազմում։ Ձևավորվել է 1874 թվականին՝ Թիֆլիսի նահանգի կազմում։ Գավառի կենտրոնը Ախալքալաք քաղաքն էր։

Ախալքալաքի գավառը հյուսիսից սահմանակցում էր Գորիի, արևմուտքից՝ Ախալցխայի, արևելքից՝ Բորչալուի գավառներին։ Հարավ-արևելքում Երևանի նահանգն էր, իսկ հարավում և հարավ-արևմուտքում Օսմանյան կայսրության սահմանը (1878 թվականից՝ Կարսի մարզ)։

Ներառում է հիմնականում ժամանակակից Սամցխե-Ջավախեթի մարզի հարավը (Ախալքալաք, Ասպինձա, Նինոծմինդա)։

## Անվանում
«Ախալքալաք» անվանումը հասնում է ուշ միջնադար։ Վրացերեն թարգմանվում է որպես «նոր քաղաք» (, *ախալի*՝ նոր, , *քալաքի*՝ քաղաք)։ Պակաս հայտնի չէր նաև հենց հայկական՝ Նոր քաղաք անվանումը։ Թեև քաղաքի տարածքում առաջին բնակավայրերի հիմնումը թվագրվում է 11-րդ դարի, բայց ինքնին անունը ավելի ուշ է թվագրվում։ Վրաց թագավորության անկումից հետո՝ 15-րդ դարում, այդ բնակավայրն ավերվել է և վերականգնվել որպես նոր քաղաք արդեն 16-րդ դարի վերջից։

## Պատմություն
Ախալքալաքն ու Ախալցխան Ռուսական կայսրությանը միացել էր 1828-29 թվականների ռուս-թուրքական պատերազմի արդյունքում։ Նախկինում դրանք ամբողջությամբ եղել են օսմանահպատակ Իմերեթի թագավորության կազմում։ 1840 թվականին Վրացա-Իմերեթական նահանգի կազմում առանձնանում է Ախալցխայի գավառը՝ ներառելով Ջավախքը։ Վրացա-Իմերեթական նահանգը 1846 թվականին կիսվել էր Թիֆլիսի (1846-1918) և Քութայիսի (1846-1918) նահանգների։ Ախալցխայի գավառը բաժանվել էր Աբասթումանի և Խերթվիսի շրջանների՝ Քութայիսի նահանգի կազմում։ Ախալցխայի գավառը կրկին վերակազմվել միայն 1867 թվականին՝ Քութայիսի նահանգից դուրս գալով։ 1873 թվականին առանձնանում է Ախալքալաքի գավառը։

1918-1920 թվականներին Ախալքալաքի գավառը մտել է Վրաստանի դեմոկրատական հանրապետության մեջ, իսկ խորհրդայնացումից հետո՝ Կարսի պայմանագրով, այն պաշտոնապես տրվել է Վրացական ԽՍՀ-ին։

## Բնակչություն
1897 թվականի մարդահամարի տվյալներով գավառի բնակչությունը 72,709 մարդ էր, որի ճնշող մեծամասնությունը հայեր էին (52539 մարդ), և գրեթե հավասար քանակությամբ, թաթարներ (6572 մարդ), վրացիներ (6448 մարդ), ռուսներ (5453 մարդ) և այլ ազգեր։ Ախալքալաք քաղաքի բնակչությունը 1897 թվականին 5440 մարդ էր, որից 4136-ը հայեր էին, 703-ը՝ ռուսներ։ Եղել են նաև ավերակ կամ լքված գյուղեր, ինչպիսին է Աբլարը։

1921 թվականին Ախալքալաքի գավառը վերջնականապես անցնում է Խորհրդային Վրաստանին, որոնց վրա հետագայում առաջանում են Ախալքալաքի, Ասպինձայի և Նինոծմինդայի շրջանները։

## Վարչական բաժանում
1913 թվականին գավառը բաժանված էր 11 գյուղական համայնքի՝

* Ալաստանի
* Արագվայի
* Բարալեթ
* Գորելոյեի
* Դիլիսկայի
* Էշտիայի
* Խերթվիսի
* Կարծախի
* Մեծ Գոնդուրայի
* Սաթխայի
* Սպասսկոյեի

## Տես նաև
* Ախալքալաքի շրջան
* Արևելյան Հայաստանը Ռուսական կայսրության կազմում

## Ծանոթագրություններ

Կատեգորիա:Թիֆլիսի նահանգի գավառներ
Կատեգորիա:Ջավախք
Աարոն Քոնոլի

**Աարոն Քոնոլի** (, ), իռլանդացի պրոֆեսիոնալ ֆուտբոլիստ։ Ներկայումս հանդես է գալիս Բրայթոն ընդ Հոուվ Ալբիոնի և Իռլանդիայի ազգային հավաքականի կազմում։ Խաղում է հարձակվողի դիրքում։

## Ակումբային կարիերա
### Բրայթոն ընդ Հոուվ Ալբիոն
Կոնոլին հանդես է եկել Մարի/Օրանմորի և Մերվյու Յունայթեդի ակադեմիաներում։ 2016 թվականին նա միացավ Բրայթոն ընդ Հոուվ Ալբիոնի երիտասարդական թիմին՝ ակումբի հետ կնքելով 2 տարվա կրթաթոշակ։ Իր պրոֆեսիոնալ դեբյուտը նշեց 2017 թվականի օգոստոսի 22-ին՝ փոխարինման մտնելով Անգլիայի լիգայի գավաթի Բարնետի դեմ խաղում։ 2019 թվականի հունվարի 31-ին Կոնոլին երկարաձգեց իր պայմանագիրը Բրայթոնի հետ մինչև 2022 թվականը և մինչև մրցաշրջանի ավարտը վարձավճարով միացավ Լուտոն Թաունին։ Իր դեբյուտը ակումբի կազմում նշեց ապրիլի 13-ին՝ Չառլտոն Ատլետիկի դեմ խաղում։ Լուտոն Թաունի կազմում Կոնոլին անցկացրեց 2 հանդիպում։

Իր առաջին գոլը պրոֆեսիոնալ կարիերայում Կոնոլին խփեց 2019 թվականի օգոստոսի 27-ին՝ Անգլիայի լիգայի գավաթի Բրիստոլ Ռովերսի դեմ խաղում։ Առաջին հանդիպումը Պրեմիեր Լիգայում անցկացրեց օգոստոսի 31-ին՝ փոխարինելով Նիլ Մոպեին Մանչեսթեր Սիթիի դեմ խաղում։ Թիմի մեկնարկային կազմում Պրեմիեր Լիգայում Կոնոլին առաջին անգամ խաղադաշտ դուրս եկավ հոկտեմբերի 5-ին՝ Տոտենհեմ Հոտսպուրի դեմ խաղում։ Այս խաղում իռլանդացին դարձավ դուբլի հեղինակ՝ օգնելով Բրայթոնին հաղթել 3-0 հաշվով։ Հոկտեմբերի 26-ին նա 11-մետրանոց վաստակեց Էվերթոնի դեմ խաղում, որը հաջողությամբ իրացրեց Նիլ Մոպեն։

## Միջազգային կարիերա
Կոնոլին ներկայացրել է Իռլանդիան տարբեր տարիքային երիտասարդական հավաքականներում։ 2017 թվականին նա մինչև 17 տարեկանների հավաքականի կազմում մասնակցեց Եվրոպայի առաջնությանը՝ խաղադաշտ դուրս գալով թիմի բոլոր 4 հանդիպումներում, իսկ Իռլանդիան հասավ մրցաշարի կիսաեզրափակիչ, որտեղ 1-0 հաշվով պարտվեց Անգլիային։

Իռլանդիայի ազգային հավաքական Կոնոլին առաջին անգամ հրավիրվեց 2019 թվականի հոկտեմբերի 5-ին՝ Վրաստանի և Շվեյցարիայի դեմ խաղերի համար։ Իր դեբյուտը ազգային հավաքականում նշեց հոկտեմբերի 12-ին՝ փոխարինման մտնելով Վրաստանի դեմ խաղում։ Հավաքականի մեկնարկային կազմում նա առաջին անգամ խաղադաշտ դուրս եկավ հոկտեմբերի 15-ին՝ Շվեյցարիայի դեմ խաղում։

## Կարիերայի վիճակագրություն
### Ակումբային վիճակագրություն
*2019 թվականի դեկտեմբերի 23-ի դրությամբ*

### Միջազգային վիճակագրություն
*2019 թվականի դեկտեմբերի 23-ի դրությամբ*

## Ծանոթագրություններ

## Արտաքին հղումներ
* Կոնոլիի պաշտոնական Տվիտերի էջը
* Կոնոլիի պաշտոնական Ինստագրամի էջը
* Կոնոլին transfermarkt-ում
* Կոնոլին soccerbase.com-ում
* Կոնոլին WhoScored.com կայքում
* Կոնոլին Բրայթոն ընդ Հոուվ Ալբիոնի պաշտոնական կայքում
* Կոնոլին Պրեմիեր Լիգայի պաշտոնական կայքում
* Կոնոլին ՈՒԵՖԱ-ի պաշտոնական կայքում
* Կոնոլին Իռլանդիայի ֆուտբոլի ասոցիացիայի կայքում

Կատեգորիա:Անգլիական ֆուտբոլի լիգայի խաղացողներ
Կատեգորիա:Բրայթոն ընդ Հոուվ Ալբիոնի ֆուտբոլիստներ
Կատեգորիա:Իռլանդացի ֆուտբոլիստներ
Կատեգորիա:Իռլանդիայի հավաքականի ֆուտբոլիստներ
Կատեգորիա:Լուտոն Թաունի ֆուտբոլիստներ
Կատեգորիա:Հալլ Սիթիի ֆուտբոլիստներ
Կատեգորիա:Միդլսբրոյի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Վենեցիայի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Կատեգորիա:Սանդերլենդի ֆուտբոլիստներ
Կատեգորիա:Միլուոլի ֆուտբոլիստներ
Դեպի առաջ

**Դեպի առաջ** (), Փիքսար ստուդիայի սպասվող ամերիկյան համակագչային անիմացիոն ֆիլմը՝ քաղաքային ֆենթեզի ժանրով։ Նախագծի ռեժիսորն է Դեն Սկենլոնը։ Գլխավոր դերերը հնչյունավորում են Թոմ Հոլանդը և Քրիս Փրեթը։ Ֆիլմը վարձույթի կհանվի 2020 թվականի մարտի 6–ին։

## Սյուժե
Մուլտֆիլմի իրադարձությունները տեղի են ունենում կախարդական աշխարհում, որտեղ բնակվում էին էլֆեր, տրոլներ, կենտավրոսներ և այլ արարածներ։ Մի ժամանակ նրանց աշխարհը լի էր կախարդանքով, բայց ժամանակի ընթացքում ամեն ինչ փոխվել է, և հիմա արարածներն ապրում են սովորական կյանքով։ Երկու էլֆ եղբայրների` Իեն և Բարլի Լայթֆութների մայրիկը կախարդական գավազան է տալիս նրանց, որը նրանց կտակել էր իրենց հաշվապահ հայրն իր անհետացումից առաջ, երբ տղաները 16 տարեկան էին։ Կախարդական գավազանի վրայի քարի օգնությամբ նրանք կարող են վերադարձնել իրենց հորը միայն մեկ օրով։ Արդյունքում նրանք կարողանում են վերադարձնել իրենց հոր մարմնի միայն կեսը, և տղաները սկսում են ճամփորդել տարօրինակ վայրերով, որպեսզի կարողանան վայելել իրենց հոր ներկայությունը։ Եվ այդ ճանապարհորդության ընթացքում նրանք պարզում են նաև, թե ուր է կորել իրենց երկրի կախարդանքը։

## Դերերը հնչյունավորել են
* Թոմ Հոլանդ՝ Իեն Լայթֆութ
* Քրիս Փրեթ՝ Բարլի Լայթֆութ
* Ջուլիա Լուի–Դրեյֆուս՝ Լորել Լայթֆութ
* Օկտավիա Սփենսեր

## Ստեղծում
2017 թվականի հուլիսին Փիքսար ստուդիան հայտարարել է քաղաքային ֆենթզի ժանրով նախագծի վերաբերյալ D23 Expo ցուցահանդեսի ժամանակ։ Նախագծի ռեժիսորն է դարձել Դեն Սկենլոնը, իսկ պրոդյուսերը` Կորի Ռէյը։ Դենը խոստովանել է, որ մուլտֆիլմն ստեղծելիս ոգեշնչվել է մանկության տարիներին իր եղբայրների հետ հարաբերությունների հիշողություններով և իր հոր մահով։ Հաջորդ տարվա դեկտեմբերին բացահայտվել է ապագա մուլտֆիլմի անվանումը և հաստատվել է Կ․ Ս․ Անդերսոնի մասնակցությունը` որպես սցենարի հեղինակ։ Իսկ որպես մուլտֆիլմի կոմպոզիտորներ հրավիրվել են Մայքլ և Ջեֆ Դանաները։ Ավելի վաղը զույցը սաունդթրեք է գրել Pixar ստուդիայի մեկ այլ նախագծի` «Բարի դինոզավրը» մուլտֆիլմի համար։

## Վարձույթ
Ֆիլմն ԱՄՆ-ում վարձույթի է հանվելու 2020 թվականի մարտի 6–ին։

### Մարկետինգ
2019 թվականի մայիսի 30–ին ֆիլմի առաջին թիզեր-թրեյլերը ցուցադրվել է 2019 թվականի Բասկետբոլի ազգային ասոցիացիայի եզրափակչի հեռարձակման ժամանակ, ABC ալիքով։

## Ծանոթագրություններ

## Արտաքին հղումներ
* 

Կատեգորիա:2020 ֆիլմեր
Կատեգորիա:2020-ականների անգլերեն ֆիլմեր
Կատեգորիա:4DX ֆիլմեր
Կատեգորիա:IMAX ֆիլմեր
Կատեգորիա:Pixar-ի մուլտֆիլմեր
Կատեգորիա:Walt Disney Pictures ֆիլմեր
Կատեգորիա:Ամերիկյան արկածային կինոկատակերգություններ
Կատեգորիա:Ամերիկյան եռաչափ ֆիլմեր
Կատեգորիա:Ամերիկյան պատանեկան կինոկատակերգություններ
Կատեգորիա:Ամերիկյան ֆենտեզի արկածային ֆիլմեր
Կատեգորիա:Ամերիկյան ֆենտեզի կինոկատակերգություններ
Կատեգորիա:Գրաքննված ֆիլմեր
Ռոբերտ Ղուկասյան

**Ռոբերտ Ղուկասյան** (), Հայաստանի վարչապետ Նիկոլ Փաշինյանի խորհրդական (2019 թվականի Օգոստոսի 22-2022 թվականի մարտ)։ Հայաստանի Սյունիքի մարզպետ։

## Կենսագրություն
Ռոբերտ Ղուկասյանը ծնվել է 1980 թվականի դեկտեմբեր 27-ին Սումգայիթ քաղաքում։ 2002-2007 թվականներին սովորել է Խաչատուր Աբովյանի հայկական պետական մանկավարժական համալսարանի կենսաբանության ֆակուլտետում։

1998-2000 թթ. ծառայել է Հայաստանի զինված ուժերում։

Տիրապետում է հայերեն, անգլերեն, ռուսերեն լեզուներին։

## Հասարակական-քաղաքական գործունեություն
2002-2013 թվականներին աշխատել է Կալավանի համայնքապետարանում, որպես աշխատակազմի քարտուղար։

2013 - 2019 թթ. Թայմ Լենդ հիմնադրամի հիմնադիր տնօրեն

2017-2018 թթ. Ճամբարակի համայնքապետարանում որպես համայնքի ղեկավարի օգնական, խորհրդական

2004-2018 թթ.- աշխատել է որպես հնագետ, հնակենդանաբան միջազգային արշավախմբերով (Հայաստան, ԱՄԷ, Օման, Գերմանիա)

2019 թ. օգոստոսի 22-ից նշանակվել է վարչապետի խորհրդական

2022 թվականի մարտից Սյունիքի մարզպետ։

«Քաղաքացիական պայմանագիր» կուսակցության անդամ է։

## Այլ տվյալներ
2008 թ.-ին անցել է մասնագիտական վերապատրաստում Ֆրանսիայի Լիոն քաղաքում,

2009-2010 թթ. իրականացրել է գիտական հետազոտություներ Գերմանիայում (Թուբինգեն)

Ավելի քան 30 գիտական հոդվածների համահեղինակ է։

## Անձնական տվյալներ
Ամուսնացած է, ունի 2 երեխա։

## Պարգևներր
2017 թվականի սեպտեմբերի 21-ին պարգևատրվել է երախտագիտության մեդալով, 2023 թվականի դեկտեմբերի 26-ին «Հանրային վարկանիշ» տեղեկատվական-վերլուծական ընկերության «THE LEADER 2023» մրցանակաբաշխության շրջանակներում արժանացել է «Տարվա մարզպետ» անվանակարգում մրցանակի։ Նույն թվականի դեկտեմբերի 27-ին Հայաստանի նախագահ Վահագն Խաչատուրյանի կողմից պարգևատրվել է «Մխիթար Գոշ» մեդալով։

## Ծանոթագրություններ

Կատեգորիա:Հայ քաղաքական գործիչներ
Կատեգորիա:Սյունիքի մարզպետներ
Փոքրիկ պինգվինը

**Փոքրիկ պինգվինը** (), խորհրդային կարճամետրաժ մուլտիպլիկացիոն ֆիլմ, որը նկարահանվել է 1983 թվականին ռեժիսոր Վալերի Ֆոմինի կողմից, ըստ Լև Արկադևի համանուն պատմվածքի։ Նկարահանվել է Սվերդլովսկի կինոստուդիայում, ԽՍՀՄ պետական հեռուստառադիոընկերության պատվերով։ Պահպանվում է Պետական հեռուստառադիոյի ֆոնդի հավաքածուում։

## Սյուժե
Մի անգամ Հարավային բևեռում ուժեղ բուք է լինում, և ուժեղ քամին փոքրիկ պինգվինին քշում է դեպի ծով։ Փորձելով տուն վերադառնալ` նա երկար ճանապարհ է անցնում, սակայն հայտնվում է ոչ թե Հարավային, այլ Հյուսիսային բևեռում, որտեղ էլ գտնում է իր նոր ընկերոջը` սպիտակ արջին։

## Հեղինակներ

## Վերաթողարկում տեսաերիզներով
Ֆիլմը ներառվել է «Մանկական կինոթատրոն. Բաժովի հեքիաթները» (2000, VHS ձևաչափ)) և «Վերայի և Անֆիսայի մասին» (2007, DVD ձևաչափ)) մուլտֆիլմերի հավաքածուներում։

## Ծանոթագրություններ

## Արտաքին հղումներ
* Каталог ТПО «Союзтелефильм»

Կատեգորիա:1983 մուլտֆիլմեր
Կատեգորիա:Խորհրդային մուլտֆիլմեր
Կատեգորիա:Ռուսերեն մուլտֆիլմեր
Press

**«Press»** (հայ.` Մամուլ), ամերիկացի ռեփեր Քարդի Բիի երգը, որ թողարկվել է որպես սինգլ 2019 թվականի մայիսի 31-ին։

## Նախապատմություն և թողարկում
2018 թվականի դեկտեմբերին Քարդի Բին Ինստագրամում հրապարակել է հատված երգից։ Ավելի ուշ նա ասել է, որ պատրաստվում է թողարկել այն որպես աինգլ, բայց դրա փոխարեն որոշել է թողարկել «Money» երգը։ Կես տարվա ընթացքում երգի հատվածը դիտվել է ավելի քան 100 000 000 անգամ, ինչը լավագույն արդյունքներից մեկնէ  սոցիալական ցանցում։ Ի վերջո կատարողը հայտարարել է, որ սինգլտ թողարկվելու է մայիսի վերջին։ Մայիսի 27-ին Քարդի Բին թողարկել է մի քանի պորոմ նկարներ, որոնցում ինքը ներկայանում է որպես մեղադրյալ դատարանի դահլիճում։ Նկարներից մեկում երգչուհին ձեռնաշղթաներով նստած է դատարանի շենքում. այդ կադրը հղում է Էյլին Ուոռնոսի պատմությանը, որը եղել է սերիական մարդասպան և երկրորդ կին-մոլագարը միացյալ նահանգների պատմության մեջ։ Մայիսի 31-ին երգի հետ միասին ներկայացվել է նաև պաշտոնական շապիկը։

## Երաժշտական տեսահոլովակ
Երգի տեսահոլովակը ներկայացվել է 2019 թվականի հունիսի 26-ին, իսկ ռեժիսորը եղել է ինքը Քարիդ Բին։

## Համերգային ելույթներ
Քարդի Բին երն առաջին անգամ կենդանի կատարմամբ ներկայացրել է BET Awards 2019 մրցանակաբաշխության ժամանակ, ինչպես նաև կատարել է «Clout» երգն իր ամուսնու՝ Offset-ի հետ։

## Հիթ-շքերթներ

## Ծանոթագրություններ

## Արտաքին հղումներ
* 

Կատեգորիա:2019 երգեր
Կատեգորիա:Քարդի Բիի սինգլներ
Պարո (քաղաք)

**Պարո** (), քաղաք Բութանի արևմուտքում, 15 000 բնակչությամբ, գտնվում է 2400 մետրի վրա։ Պարոն համարվում է Պարո վարչաշրջանի կենտրոնը։

## Պատմություն
XVII դարից բութանցիները սկսել են ամրապնդվել, պաշտպանվելով Տիբեթից եկող հարձակումներից։ Ընդ որում Պարոն շատ մեծ դեր է ունեցել, քանի որ Պարոյով է անցնում միակ հարմար ճանապարհը Տիբեթ՝ Չումբի և Սիկկիմե արահետով։ Պարո քաղաքը համարվել է Պարո մարզի մայրաքաղաքը։

Պարոյի առաջնորդը ակտիվորեն մասնակցել է Բութանի իշխանության համար պայքարին 19-րդ դարի վերջում։ Ուգյեն Վանգչուկին հաջողվել է երկիրը միավորել, և 1907 թվականին Պունկխանում նա իրեն նշանակում է Բութանի թագավոր։

## Տրանսպորտ և տնտեսություն
thumb|left|Փողոց
Դեռ 1958 թվականին Ջավահառլալ Ներուն իր դստեր՝ Ինդիրա Գանդիի հետ գնացել է Պարո յակերով։ Սահմանային Պխունչոլինգ և Թհիմփհու քաղաքների ճանապարհաշինությունից հետո, 60-ական թվականների քարավաններով փոխադրումը դարձավ մեքենաներով։

Պարոում է գտնվում երկրի երկու օդանավակայաններից մեկը՝ Պարոյի օդանավակայանը, որը մտնում է աշխարհի 10 ամենավտանգավոր օդանավակայանների մեջ։

Պարոյի սարահարթում աճեցնում են բրինձ, խնձոր, կարտոֆիլ։

## Զբոսաշրջություն
Զբոսաշրջիկների այստեղ գալու ժամանակը համընկնում է ցեչու տոնին, որի ժամանակ հյուրերի թիվն անցնում է մի քանի հազարից։

## Պարոյի տեսարժան վայրերը և շրջակայքը
right|230px|thumb|Կամուրջ

* Բուդդայականության տաճար Դունցե-լակխանգ, XV դար,
* Ամրոց Դրուկգյալ-ջոնգ,
* Բուդդայականության տաճար Կիչու-լակխանգ, կառուցված Տիբեթի արքա Սոնգցեն Գամպոյի կողմից, VII դար,
*Բութանի ազգային թանգարան,
* Ամրոց Րինպունգ-ջոնգ, XVII դար,
* Վանք Տակցանգ-լակխանգ («Վագրի բույն»),
* Ավանդական գյուղացիական տներ։

## Ծանոթագրություններ

## Պատկերասրահ

Պատկեր:Rinpung Dzong 3.jpg|Գլխավոր աշտարակը
Պատկեր:Kyichu Lhakhang.jpg|Կյուչու Լականգ
Պատկեր:Rinpung dzong 2.jpg|Րիպունգ 
Պատկեր:Tiger monastery in Paro (Buthan).jpg|Տակցանգ վանք
Պատկեր:Bridge in Paro.jpg|Կամուրջ
Պատկեր:Rinpung dzong in paro.jpg
Պատկեր:General view of Ripung Dzong.jpg|Րիպունգ Ջոնգի տեսքը
Պատկեր:Iside Ripung Dzong (Paro, Buthan).jpg


## Արտաքին հղումներ
* Paro travel guide в Викигиде 
* Путешествие в Бутан в 1995 году и очерк Бутана
* Паро — ворота страны
* Paro Map — Satellite Images of Paro
* GeoHack — Paro, Bhutan

Կատեգորիա:Բնակավայրեր այբբենական կարգով
Կատեգորիա:Բութանի քաղաքներ
Սինյուշկայի ջրհորը

**Սինյուշկայի ջրհորը** (), խորհրդային մուլտիպլիկացիոն ֆիլմ, որը թողարկվել է Սվերդլովսկի կինոստուդիայում, 1973 թվականին։ Ռեժիսորը Վալերի Ֆոմինն է, որն ստեղծել է մուլտֆիլմն ըստ Պավել Բաժովի համանուն հեքիաթի մոտիվների։

1973-1991 թվականներին ԽՍՀՄ-ում մուլտֆիլմը ցուցադրվել է ԽՍՀՄ կենտրոնական հեռուստատեսությամբ։

## Սյուժե
Լինում է չի լինում Իլյա անունով մի հողազուրկ գյուղացի, որը երիտասարդ էր և պարթև։ Նրա բոլոր ազգականները մահացել էին, և նա մնացել էր իր Լուկերյա անունով տատիկի հետ, որը նույնպես մահամերձ էր։ Տատն Իլյային թողնում է փետուրներով լի մի մաղ և նրան հորդորում է հարստության հետևից չընկնել։ Լավը միայն Սինյուշկա պառավի տվածը կլինի։

Լուկերյայի մահից հետո Իլյայի գրեթե բոլոր փետուրները գողանում են, միայն երեքն են մնում` սպիտակ, խարտյաշ և սև։ Տղան որոշում է դրանք կրել իր գլխարկին, ի հիշատակ իր տատի։ Մի անգամ նա հանք է գնում կարճ, անծանոթ ճանապարհով և ճանապարհին հանդիպում է Սինյուշկային։ Նա, ով կկարողանա խաբել Սինյուշկային, մեծ հարստություն կստանա, իսկ ով չկարողանա, հաստատ կմահանա...

## Հեղինակներ

## Մուլտֆիլմեր ըստ Պավել Բաժովի հեքիաթների
Պավել Բաժովի հարյուրամյակի առթիվ Սվերդլովսկի կինոստուդիայում տարբեր ռեժիսորներ նկարահանել են նրա հեքիաթների մուլտֆիլմային էկրանավորումները, այդ թվում և հետևյալ մուլտֆիլմերը.

*«Սինյուշկայի ջրհորը» (1973)
*«Պղնձե սարի տիրուհին» (1975)
*«Մալաքիտե զարդատուփը» (1976)
*«Քարե ծաղիկը» (1977)
*«Փոքրիկ նվեր» (1978)
*«Ոսկե մազ» (1979)
*«Խոտե թաքստոց» (1982)

## Քննադատների արձագանք
Հատուկ հաջողություն ունեին միայն բաժովյան հեքիաթներին անիմացիոն տարբերակները, միամիտ և խրատական մանկական պատմությունները։
Լարիսա Մալյուկովա, ՍՎԵՐԽկինո

## Վերաթողարկում տեսաերիզով
Ռուսաստանում 2000-ական թվականներին մուլտֆիլմը DVD ձևաչափով թողարկվել է «Բաժովի հեքիաթները» մուլտֆիլմերի հավաքածուում («Պղնձե սարի տիրուհին», «Քարե ծաղիկը», «Փոքրիկ նվեր», «Մալաքիտե զարդատուփը», «Սինյուշկինի ջրհորը»)։

2007 թվականին մուլտֆիլմը DVD ձևաչափով վերաթողարկվել է Վերայի և Անֆիսայի մասին մուլտֆիլմերի հավաքածուում («Վերայի և Անֆիսայի մասին», «Վերան և Անֆիսան մարում են հրդեհը» «Վերան և Անֆիսան դպրոցում, դասի ժամանակ» «Սինյուշկայի ջրհորը», «Բուրյոնուշկա», «Հեքիաթ Մոծակ Մոծակյանի մասին», «Խոտե թաքստոց», «Պինգվինիկը», և «Գայլաձկան հրամանով» (1984))։

## Ծանոթագրություններ

Կատեգորիա:1973 մուլտֆիլմեր
Կատեգորիա:Խորհրդային մուլտֆիլմեր
Կատեգորիա:Ռուսերեն մուլտֆիլմեր
Լև Տոլստոյ (ֆիլմ, 1984)

**«Լև Տոլստոյ»** (), խորհրդային-չեխոսլովակյան գեղարվեստական լիամետրաժ գունավոր ֆիլմ, որ նկարահանվել է 1984 թվականին Մաքսիմ Գորկու անվան կինոստուդիայում։ Կազմված է երկու մասից՝ «Անքնություն» () և «Հեռացում» ()։

## Սյուժե
Հանդիսատեսը ռուս մեծ գրողին հանդիպում է իր կյանքի վերջին տարիներին (1908-1910), սակայն Լև Տոլստոյի հիշողությունները վերադարձնում են նաև նրա երիտասարդության տարիներին, ինչպես նաև նրա հայացքներում որոշիչ ու կրքոտ շրջադարձի ժամանակաշրջանին։ Ֆիլմի ավարտին ներկայացվում է ողբերգական հեռացումը Յասնայա Պոլյանայից և նրա մահը, որ դարձել է անմահության սկիզբ։

## Դերերում

## Նկարահանող խումբ
* Սցենարի հեղինակ և ռեժիսոր՝ Սերգեյ Գերասիմով
* Օպերատոր՝ Սերգեյ Ֆիլիպով
* Նկարիչ՝ Ալեքսանդր Պոպով (Մ. Կալինայի հետ համատեղ)
* Ֆիլմի տնօրեններ՝ Արկադի Կուշլյանսկի, Վիլիամ Չանկի

## Մրցանակներ
* 1984 – Կարլովիե Վարիի միջազգային փառատոն, «Բյուրեղապակե գլոբուս» գլխավոր մրցանակ լավագույն ֆիլմի համար Սերգեյ Գերասիմովին,
* 1985 – Համամիութենական կինոփառատոն Մինսկում, գլխավոր հատուկ մրցանակ և դիպլոմ Սերգեյ Գերասիմովին։

## Տես նաև
* Վերջին կիրակին

## Ծանոթագրություններ

Կատեգորիա:1980-ականների ռուսերեն ֆիլմեր
Կատեգորիա:1984 դրամա ֆիլմեր
Կատեգորիա:1984 ֆիլմեր
Կատեգորիա:Խորհրդային կենսագրական ֆիլմեր
Կատեգորիա:Խորհրդային ֆիլմեր
Կատեգորիա:Մաքսիմ Գորկու անվան կինոստուդիայի ֆիլմեր
Կատեգորիա:Մոսկվայում նկարահանված ֆիլմեր
Կատեգորիա:Ռուսաստանում նկարահանված ֆիլմեր
Կատեգորիա:1980-ականների խորհրդային ֆիլմեր
Արիֆ Հուսեյնով

**Արիֆ Շախբազ օղլի Հուսեյնով** (, ), սովետական, ադրբեջանցի նկարիչ, Ադրբեջանի Հանրապետության վաստակավոր նկարիչ (1992), Ադրբեջանի Հանրապետության ժողովրդական նկարիչ (2006), գրքերի պատկերազարդման հեղինակ երեխաների և մեծերի համար։

## Կենսագրություն
Արիֆ Հուսեյնովը ծնվել է 1943 թվականին, Բաքվի Կալա գյուղում։ 1960-1962 թվականներին սովորել է Ազիմ Ազիմզադեյի անվան արվեստի դպրոցում։ 1965-1972 թվականներին սովորել է Ադրբեջանի մշակույթի և արվեստի պետական համալսարանում։ Այժմ Արիֆ Հուսեյնովի գործերը ցուցադրվում են Ադրբեջանի արվեստի ազգային թանգարանում, Մոսկվայի Արևելյան ժողովուրդների արվեստի պետական թանգարանում, Ադրբեջանի պետական արվեստի պատկերասրահում, ինչպես նաև մասնավոր հավաքածուներում Новости-Культура :

1975 թվականից նա նկարիչների միության անդամ է։ Նրա մենակատար ցուցահանդեսները մինչ այժմ անցկացվում են աշխարհի տարբեր քաղաքներում ՝Մոսկվայում, Պրահայում, Ստամբուլում, Տոկիոյում և Բաքվում։

## Ծանոթագրություններ

## Աղբյուրներ
* Arif Hüseynov, Azərbaycan nağılı, Bakı, 2012.

Կատեգորիա:Ադրբեջանցի նկարիչներ
Կատեգորիա:Խորհրդային նկարիչներ
Հովարդ Շուլց

**Հովարդ Շուլց** (, ), ամերիկացի բիզնեսմեն, առավել հայտնի է որպես «Սթարբաքս» ընկերության տնօրենների խորհրդի գլխավոր նախագահ և գործադիր տնօրեն։

## Կենսագրություն
Ծնվել է 1953 թվականի հուլիսի 19-ին Բրուքլինում` հրեաների ընտանիքում։ Հայրը՝ նախկին զինծառայող Ֆրեդ Շուլցը, եղել է բեռնատար մեքենայի վարորդ։ 1975 թվականին Հովարդն ընտանիքում առաջինն էր, որն ավարտել է քոլեջը` ստանալով Հյուսիսային Միչիգանի համալսարանի բակալավրի աստիճան։

1982 թվականին աշխատանքի է ընդունվել Սիեթլի «Սթարբաքս» ընկերությունում, որն այդ ժամանակ վաճառում էր միայն հատիկավոր սուրճ։ Ոգեշնչվելով իտալական էսպրեսո-բարերի մթնոլորտից՝ նա որոշել է սուրճ վայելելու իտալական փիլիսոփայությունը փոխանցել Միացյալ Նահանգներին։ Չնայած փորձնական ծրագրերի հաջողությանը` Շուլցը չի կարողացել փոխըմբռնում գտնել այն ժամանակվա «Սթարբաքսի» ղեկավարության հետ՝ ընկերության զարգացման ուղղության վերաբերյալ, ինչի արդյունքում որոշել է ստեղծել իր սեփական ընկերությունը։ 1985 թվականին հայտնվել է «Il Giornale»-ը, ընդ որում, հենց «Սթարբաքսն» էր այդ ձեռնարկության ներդրողը, իսկ Շուլցը նոր ընկերության բացման պահին որոշ ժամանակ զբաղեցրել է «Սթարբաքսի» գրասենյակի հին աշխատասենյակը։

Երկու տարի անց «Սթարբաքսի» ղեկավարությունը որոշել է փոխել աշխատավայրը և տեղափոխվել «Peet's Coffee & Tea», որն ավելի համապատասխան էր «Սթարբաքսի» ստեղծողների աշխարհայացքին։ «Սթարբաքսը» վաճառվել է Հովարդ Շուլցին և Իլ Ջիորնեյլին։

Շուլցը «Il Giornale»-ն անվանափոխել է «Սթարբաքս»-ի և ագրեսիվ ընդարձակման ճանապարհով ընդլայնել այս ապրանքանիշի տակ գտնվող իր սրճարանների ցանցը Միացյալ Նահանգներում։ Կարելի է ասել, որ հենց Շուլցի գլխավորությամբ է «Սթարբաքսը» Ամերիկայում հայտնի դարձրել էսպրեսոյի հիմքի վրա ստեղծված խմիչքները՝ Cafe Latte, Frappucchino և այլն։

1997 թվականին Շուլցը համահեղինակել է հանրաճանաչ «Pour Your Heart into It» գիրքը, որը թարգմանվել է ռուսերեն և թուրքերեն։

2016 թվականին «Ֆորբս» ամսագիրը Շուլցին համարել է 222-րդ ամենահարուստ մարդը ԱՄՆ-ում, իսկ նրա ունեցվածքը գնահատվել է 2,9 մլրդ դոլար։

2018 թվականի հունիս 5-ին Հովարդ Շուլցը հայտարարել է, որ հունիսի 26-ին կհեռանա «Սթարբաքսի» տնօրենների խորհրդի նախագահի և անդամի պաշտոնից։

## Ծանոթագրություններ

## Գրականություն
* 
* *Schultz, Howard and Gordon, Joanne* (2011). Onward: How Starbucks Fought for Its Life without Losing Its Soul. Rodale.

## Արտաքին հղումներ
* «Ներողություն եմ խնդրել մեր որոշումների համար». Հարցազրույց Հովարդ Շուլցի հետ 
* «Հաջողության պատմություն․ «Սթարբաքսի» հիմնադիր Հովարդ Շուլց». Հովարդ Շուլցի հակիրճ կենսագրություն 

Կատեգորիա:20-րդ դարի ամերիկացի գործարարներ
Կատեգորիա:Ամերիկացի գործարարներ
Կատեգորիա:Ամերիկացի միլիարդատերեր
Կատեգորիա:ԱՄՆ-ի քաղաքական գործիչներ
Կատեգորիա:ԼԳԲՏ իրավունքների ակտիվիստներ
Կատեգորիա:Ամերիկացի ֆինանսիստներ
Սիրեք Կուպերներին

**«Սիրեք Կուպերներին»** (), 2015 թվականի ամերիկյան կինոկատակերգություն, որ նկարահանել է ռեժիսոր և սցենարիստ Ջեսի Նելսոնը։ Գլխավոր դերերը կատարել են Դայան Քիթոնն ու Ջոն Գուդմենը։ Միացյալ Նահանգներում ֆիլմի պրեմիերան կայացել է 2015 թվականի նոյեմբերի 13-ին։

## Սյուժե
Սուրբծննդյան կատակերգություն է այն մասին, թե ինչ է տեղի ունենում, երբ տոնակատարությանը հավաքվում են մի մեծ ընտանիքի չորս սերունդների ներկայացուցիչներ։

## Դերերում

* Ստիվ Մարտին – պատմող
* Դայան Քիթոն – Շառլոտա Կուպեր
** Քուին Մաքքոուլգան – փոքրիկ Շառլոտա (12-14 տարեկան)
** Ֆարելիսսե Լասոր – Շառլոտան 8 տարեկանում
* Ջոն Գուդմեն – Սեմ Կուպեր
** Մ. Ռ. Ուիլսոն – փոքրիկ Սեմ
* Ալան Արկին – Բաքի
* Էդ Հելմս – Հենք
** Ֆիլիպ Զաք – փոքրիկ Հենք
* Մարիսա Տոմեյ – Էմմա
** Ռորի Ուիլսոն – փոքրիկ Էմմա
* Ամանդա Սեյֆրիդ – Ռուբի
** Սոֆի Գեստ – փոքրիկ Ռուբի
* Օլիվիա Ուայլդ – Էլեանոր
* Ջեյք Լեսի – Ջո
* Ջուն Սքուիբ – մորաքույր Ֆիշի
* Ալեքս Բորշտեյն – Էնջի
* Էնթոնի Մաքի – սպա Պերսի Ուիլյամս
* Ալիսիա Վալենտայն – Ջուն
* Բլեյք Բաումհարթներ – Մեդիսոն
* Տիմոտի Շալամե – Չարլի
* Մաքսվել Սիմկինս – Բո
* Դեն Ամբոյեր – Ջեյք
* Մոլլի Գորդոն – Լորեն Հեսելբերգ
* Քեդի Հաֆմեն – գրանսենյակային ծառայող

## Քննադատություն
Ֆիլմն արժանացել է կինոքննադատների բացասական գնահատականներին։ Rotten Tomatoes կայքում այն ունի 19 % վարկանիշ 117 գրախոսությունների հիման վրա, որոնց միջին գնահատականը կազմում է 3,8 միավոր 10 հնարավորից։ Metacritic կայքում ֆիլմն ունի 100-ից 31 միավոր քննադատների 26 գրախոսությունների հիման վրա, ինչը համապատասխանում է «ընդհանուր առմամբ ոչ բարենպաստ արձագանքներ» կարգավիճակին։ CinemaScore կայքում հանդիսատեսը ֆիլմին տվել է B- գնահատական A+-ից մինչև F սանդղակով։

## Ծանոթագրություններ

Կատեգորիա:2010-ականների ամերիկյան ֆիլմեր
Կատեգորիա:2010-ականների անգլերեն ֆիլմեր
Կատեգորիա:2015 դրամա ֆիլմեր
Կատեգորիա:2015 ֆիլմեր
Կատեգորիա:Lionsgate ֆիլմեր
Կատեգորիա:Ամերիկյան ԼԳԲՏ ֆիլմեր
Կատեգորիա:Ամերիկյան կատակերգական դրամա ֆիլմեր
Կատեգորիա:Ամերիկյան ռոմանտիկ կինոկատակերգություններ
Կատեգորիա:Ամերիկյան ռոմանտիկ ֆիլմեր
Գողացված արևը (մուլտֆիլմ, 1978)

**«Գողացված արևը»** (), խորհրդային կարճամետրաժ մուլտիպլիկացիոն ֆիլմ, որ նկարահանել է ռեժիսոր Նաթան Լերները «Էկրան» ստեղծագործական միությունում 1978 թվականին Կոռնեյ Չուկովսկու համանուն հեքիաթի մոտիվներով։

## Սյուժե
Արևի լույսն ուրախացնում է բոլորին, և անտառային բացատում կենդանիներն ուրախանում են և տաքանում ջերմ լույսի ներքո։ Սակայն հանկարծ երկինքը ծածկում է սև ամպն ու փակում արև։ Բոլոր կենդանիները մտածում են, որ ամպը կոկորդիլոսն է, և որ նա կուլ է տվել արևը։ Մթությունը կլանում է աշխարհը։ Կենդանիներն սկսում են օգնության կանչել արջին։ Չար կոկորդիլոսի դեմ պայքարում հաղթում է բարի արջը։

## Դերասաններ
* Վիկտոր Խոխրյակով
* Ռոման Ֆիլիպով – *արջ*
* Յուրի Մեդվեդև – *ոզնի*
* Նատալյա Շվեց – *ճագար*

## Նկարահանող խումբ
* Սցենարի հեղինակ՝ Լյուդմիլա Պետրուշևսկայա
* Ռեժիսոր՝ Նաթան Լերներ
* Բեմադրող նկարիչ՝ Իգոր Մեդնիկ
* Օպերատոր՝ Վլադիմիր Միլովանով
* Կոմպոզիտոր՝ Դավիդ Կրիվիցկի
* Հնչյունային օպերատոր՝ Օլեգ Սոլոմոնով
* Նկարիչ-մուլտիպլիկատորներ՝ Վադիմ Մեջիբովսկի, Օլգա Անաշկինա, Վալերի Չուրիկ, Լ. Ռիբչևսկայա, Նատալյա Գրաչյովա
* Մոնտաժող՝ Մ. Տրուսովա
* Խմբագիր՝ Ե. Խոդինա
* Տնօրեն՝ Ե. Բոբրովսկայա

## Տեղարկում տեսաերիզով
Մուլտֆիլմը բազմիցս թողարկվել է DVD-ով մուլտֆիլմերի հավաքածուներում՝ «Գողացված արևը» (, տեղայնացնող՝ «Крупный план»)։

## Տես նաև
* Գողացված արևը – սև-սպիտակ մուլտֆիլմ, որ նկարահանվել է «Սոյուզմուլտֆիլմ» ստուդիայում 1944 թվականին։

## Ծանոթագրություններ

## Արտաքին հղումներ
* «Գողացված արևը» Animator.ru կայքում
* Наши мультфильмы (авт. Ирина Марголина, Наталья Лозинская, «Интеррос», 2006)
* Энциклопедия отечественной мультипликации (авт. Сергей Капков, «Алгоритм», 2006)
* Творческое объединение «ЭКРАН»

Կատեգորիա:Խորհրդային մուլտֆիլմեր
Կատեգորիա:1978 մուլտֆիլմեր
Կատեգորիա:«Էկրան» ստեղծագործական միության մուլտֆիլմեր
Կատեգորիա:Կոռնեյ Չուկովսկու ստեղծագործությունների էկրանավորումներ
Կատեգորիա:Ռուսերեն մուլտֆիլմեր
Գութեն ռուչ

մինի|Հին ավստրիական սահնակ
**Գութեն ռուչ** (, բառացիորեն՝ «բարի սահք», նաև  բառացիորեն՝ «բարի սահք դեպի Նոր տարի», իսկ Շվեյցարիայում՝ ՝ «բարի սահք»), գերմանալեզու երկրներում տարածված ամանորյա մաղթանք։ «Բարի սահքը» ենթադրում է բարեհաջող անցում Սիլվեստրից հին տարուց նոր տարուն, ինչը զուգորդվում է հարթ վայրէջքի կամ սահքի հետ։ Արտահայտությունը փաստացի հիշատակվել է 1900 թվականից։ Արտահայտության մեջ օգտագործվող *Rutsch* գոյականի առաջացման մասին կա երկու հիմնական վարկած։

«Սահել» և «սողալ» նշանակող *Rutschen* բայի համար Գրիմ եղբայրները, իրենց Գերմանական բառարանում հղում անելով Գյոթեին, բերում են նաև ազատ զուգորդվող հեգնական երանգով իմաստ՝ «գլորվել», այսինքն «արագ շարժվել, տեղաշարժվել, տեղափոխվել»։ 1836 թվականի «Բավարական բառարանում» Յոհան Անդրեաս Շմելերը ևս արձանագրել է rutschen բայի հեգնական նշանակությունը՝ «գնալ»։ 19-րդ դարի սկզբին «գութեն ռուչ» արտահայտությունը նշանակել է «լավ ուղևորություն», որն ի սկզբանե ենթադրում էր ուղևորություն սահնակով, իսկ հետո նաև երկաթուղով։ Ենթադրվում էր, որ ամանորյա «բարի սահք» մաղթանքը նշանակում է «առանց դժվարության տեղափոխվել Նոր տարի»։

Ըստ երկրորդ վարկածի «գութեն ռուչ» արտահայտությունը գերմաներեն է եկել իդիշից ռոտվելշի միջոցով։ 1957 թվականի «Գերմանական գողական ժարգոն։ ռոտվելշի բառարան» գրքում Վոլֆը պնդում է, որ ամանորյա «գութեն ռուչ» մաղթանքը Ռոշ Հաշանայի աղավաղված տարբերակն է։ 18-րդ դարի կեսին *rosch*-ը իդիշից անցել է ռոտվելշ որպես *Rosch*՝ գլուխ և *Rusch* «պարետ» իմաստով։ Վոլֆի վարկածը վիճարկում են բանասերներ Վալտեր Ռյոլն ու Սիմոն Նոյբերգը։ Իդիշում Նոր տարվա անվանումը հնչում է *rausch haschono/-ne* կամ *rauschaschone/-scheschone*, իսկ Ռոշ Հաշանան սեֆարդական ավելի գրական տարբերակն է։ Ռյոլն մատնացույց է անում «ռաուշ» և «ռուչ» բառերի միջև եղած բավականին մեծ հնչյունաբանական, ինչպես նաև քրիստոնեական և հուդայական Նոր տարիների միջև եղած օրացույցային հեռավորությունները։ Բացի դրանից քրիստոնեական Նոր տարին իդիշում ունի այլ անվանում, քան Ռոշ Հաշանան։ 2002 թվականին Ռյոլը առաջ է քաշել «գութեն ռուչ» մաղթանքի առաջացման ոչ լինգվիստական տարբերակ՝ նկարներով փոստային բացիկներ, որոնք շրջանառության մեջ են մտել 1890-ական թվականների սկզբին։ Հնարավոր է, որ Ամանորին ընդառաջ թողարկվել են սահնակով ուղևորության նկարներով բացիկներ։

## Ծանոթագրություններ

## Գրականություն
* Heinz Küpper: *Wörterbuch der deutschen Umgangssprache*. 1. Auflage. 6. Nachdruck. Klett, Stuttgart u. a. 1997, ISBN 3-12-570600-9, S. 684.
* Simon Neuberg, Walter Röll: *Anmerkungen zum «Guten Rutsch»*. In: *Jiddistik Mitteilungen* Nr. 28, November 2002, , S. 16-19.
* Lutz Röhrich: *Lexikon der sprichwörtlichen Redensarten*. Band 4: *Oben — Spielverderber*. 4. Auflage. Herder, Freiburg u. a. 1999, ISBN 3-451-04800-0, S. 1266.
* Walter Röll: *Guten Rutsch?* In: *Jiddistik Mitteilungen*, Nr. 27, April 2002, , S. 14-16.
* Hansjörg Roth: *«Guten Rutsch!»* In: *Jiddistik Mitteilungen*, Nr. 28, November 2002, , S. 12-15.
* Siegmund A. Wolf: *Deutsche Gaunersprache. Wörterbuch des Rotwelschen*. Unveränderter Nachdruck der 2. Auflage von 1985. Buske, Hamburg 1993, ISBN 3-87118-736-4, S. 269

## Արտաքին հղումներ
* Jüdische Allgemeine: Руч, рош и рауш. Действительно ли у немецкого новогоднего пожелания еврейские корни?

Կատեգորիա:Ամանոր
Թամիլական Ամանոր

**Թամիլական Ամանոր** կամ **Պուտանդի** ( ), տոն, որը թամիլները նշում են հնդկական Թամիլնադու նահանգում, Շրի Լանկայում, ինչպես նաև այլ երկրներում, որտեղ կան բազմաթիվ թամիլական համայնքներ՝ Մալայզայում, Սինգապուրում և Մավրիկոսում։ Թամիլական Նոր տարվա ամսաթիվը հիմնված է թամիլական ավանդական օրացույցի վրա, հաջորդում է նիրայանաներին կամ գիշերահավասարին և ըստ Գրիգորյան օրացույցի՝ համապատասխանում է ապրիլի 14-ին։ Այս տոնը պետական կարգավիճակ ունի Շրի Լանկայում և Թամիլնադում։

Թամիլական Նոր տարվա տոնակատարության մասին հիշատակությունները և թամիլական օրացույցի նկարագրությունները պահպանվում են վաղ թամիլական գրականության մեջ, մասնավորապես Նակիրարի ստեղծագործություններում։ 8-րդ դարով թվագրվող «Շիլափադիկարամ» բանաստեղծության մեջ կարելի է գտնել կենդանակերպի տասներկու նշանների նկարագրությունը, իսկ հնդկական արևային օրացույցը, այն տեսքով, որով այն հայտնի է այսօր, նկարագրվում է «Մանիմեկալայ» էպոսում։

Թամիլական ամանորի գալուստը նշանավորվում է մանգոյի սեզոնի մեկնարկով և Նիմ ծառի ծաղկմամբ, որոնք թամիլները օգտագործում են իրենց տները զարդարելու համար։ Թամիլական Նոր տարվա օրը հնդկական տաճարներ ունեցող այնպիսի քաղաքներում, ինչպիսիք են Կումբակոնամը, Տիրուչիրապալին և Կանչիփուրամը, անցկացվում են կառքերի շքեղ փառատոներ։ Տոնը ավելի մեծածավալ է նշվում Մադուրայի հանրահայտ Մինակշի տաճարում։

Շրի Լանկայում ապող թամիլները Ամանորի տոնակատարության ընթացքում կատարվում են քայ-վիշեշամ ծիսակատարությունը, որի ընթացքում ընտանիքի ավագ անդամները գումար են տալիս չամուսնացած երեխաներին և մյուս կրտսեր հարազատներին։ Այդ ժամանակ անցկացվում է նաև արպոդուի ծիսակատարությունը`հողի առաջին հերկումը նոր ցանքս ստանալու համար։ Ամանորի օրը Արևը Ձկներ կենդանակերպի նշանից տեղափոխվում է դեպի Խոյ կենդանակերպի նշանը, ինչը շատ բարենպաստ ժամանակ համարվում է ցանկացած նախաձեռնության համար։ Այդ օրը Շրի Լանկանյի թամիլները նաև բուժիչ դեղաբույսերից լոգանք են ընդունում, իսկ թամիլական գյուղերում երիտասարդներն ու երեխաները խաղում են փոր-թենքայ կամ «կոկոսի մարտեր» խաղը։ Տոնի նպատակներից մեկը ընտանեկան կապերի ամրապնդումն է։ Հետևաբար այդ օրը երեխաները այցելում են իրենց ծնողներին, ընտանիքները հավաքվում են միասին և նշում տոնը։

## Ծանոթագրություններ

Կատեգորիա:Ամանոր
Կատեգորիա:Ապրիլի տոներ
Կատեգորիա:Հնդկաստանի տոներ
Կատեգորիա:Հնդկաստանի փառատոներ
Մորգենշտերն

**Ալիշեր Տագիրովիչ Մորգենշտերն**,(, ծնված որպես՝ **Ալիշեր Տագիրովիչ Վալեև** [*Алишер Тагирович Валеев*], ), առավել հայտնի **Մորգենշտերն** բեմական կեղծանվամբ, ռուս ռեփեր, կոմպոզիտոր և յություբեր։

## Սկավառակագրություն
### Ստուդիական ալբոմներ

### Մինի ալբոմներ

### Սինգլեր
#### Որպես հիմնական արտիստ

#### Որպես հրավիրված արտիստ

### Մասնակցել է որպես հյուր

## Վիդեոգրություն


## Տես նաև
* Լիլ Փամփ

## Ծանոթագրություններ

## Արտաքին հղումներ
* 

Կատեգորիա:Բեմական կեղծանուններ
Կատեգորիա:Մամբլ ռեփերներ
Կատեգորիա:Յություբերներ
Կատեգորիա:Ռեփերներ
Կատեգորիա:Ռուս երաժիշտներ
Կատեգորիա:Ռուս կոմպոզիտորներ
Կատեգորիա:Ռուս ռեփերներ
Կատեգորիա:Ռուսաստանում «օտարերկրյա գործակալներ» ճանաչված անձինք